УСЛОВИЯ НА „КОЛЕДНА ПРОМОЦИЯ 2016 г.“

НА БУЛСАТКОМ ЕАД

Настоящите правила определят условията на провежданата от Булсатком ЕАД, ЕИК: 130408101, със седалище и адрес за кореспонденция: гр. София, р-н Младост, ул. Магнаурска школа No 15, ЗИТ – втори корпус, ет.4 (Оператор)., търговска кампания през периода 20.02.2016 до 23.03.2016 г. вкл. – „КОЛЕДНА ПРОМОЦИЯ 2016 г“:

I. Наименование на ПРОМОЦИЯТА: „КОЛЕДНА ПРОМОЦИЯ 2016 г“

II. Срок на промоцията: Предложението по настоящата промоция е валидно за срок от05.12.2016 до 05.01.2017 г.вкл. През този срок лицата, отговарящи на условията по раздел IV, могат да подават заявка за включване към предлаганите от Булсатком услуги „IP ТЕЛЕВИЗИЯ” и „ДОСТЪП ДО ИНТЕРНЕТ“

III. Териториален обхват: Промоцията е валидна за територията на Република България.

IV. Кой може да участва: Всяко физическо или юридическо лице, което желае за първи път да стане абонат на Булсатком (нови абонати) за услугата „IP ТЕЛЕВИЗИЯ” както и физически и юридически лица, които ползват вече предлагана от Булсатком услуга „ЦИФРОВА ТЕЛЕВИЗИЯ ДО ДОМА” (настоящи абонати), но желаят да заменят минимум основния си цифров сателитен приемник (DTH – приемник) с приемник за „IP ТЕЛЕВИЗИЯ” (Fusion – приемник) и които настоящи абонати към датата на подаване на заявката за смяна на приемника са заплатили минимум последната си месечна такса за избрания от тях абонамент за услугата „ЦИФРОВА ТЕЛЕВИЗИЯ ДО ДОМА

V. Условия на промоцията:

1.Оферта за включване на нови абонати на услугата „IP ТЕЛЕВИЗИЯ”

1.1 Лицата, имащи право на участие, сключват индивидуален договор за 18 (осемнадесет) месеца, като за първите 6 (шест месеца) заплащат минимум таксата за абонаментен план Стандартен (12.80 лв./м), като за тези 6 (шест) месеца получават достъп до пълния програмен пакeт без достъп до каналите на „Диема Екстра”, а след 6 (шестия) месец ползват избран от тях абонамент (пакет). Абонатът не заплаща инсталационна такса. В случай, че към момента на подаване на заявката за включване към услугата „IP ТЕЛЕВИЗИЯ” абонатът ползва или заяви ползване на услугата „ДОСТЪП ДО ИНТЕРНЕТ”, предлагана от Булсатком, последният получава и отстъпка от месечната цена за заявената от него скорост на услугата „ДОСТЪП ДО ИНТЕРНЕТ” от 4 лв. В случай на заявяване на услугата „ДОСТЪП ДО ИНТЕРНЕТ”, абонатът не заплаща такса включване.

2. Оферта за замяна на DTH приемник с FUSION приемник:

2.1. Лицата, имащи право на участие сключват договор за 18 (осемнадесет) месеца като за първите 6 (шест месеца) заплащат минимум таксата за абонаментен план Стандартен (12.80 лв./м), като за тези 6 (шест) месеца получават достъп до пълния програмен пакт без достъп до каналите на „Диема Екстра”, а след 6 (шестия) месец ползват избран от тях абонамент (пакет). В случай, че към момента на подаване на заявката за замяна на DTH приемник с FUSION приемник абонатът ползва или заяви ползване на услугата „ДОСТЪП ДО ИНТЕРНЕТ”, предлагана от Булсатком, последният получава и отстъпка от месечната цена за заявената от него скорост на услугата „ДОСТЪП ДО ИНТЕРНЕТ” от 4 лв. и не заплаща такса включване. С оглед избягване на съмнение, офертата е валидна, ако Абонатът подаде заявка за замяна на минимум основния си DTH приемник с FUSION приемник.

3.1 Предложенията за подаване на заявка за i) Оферта за включване на нови абонати на услугата „IP ТЕЛЕВИЗИЯ” или ii) Оферта за замяна на DTH приемник с FUSION приемник са валидни само ако има техническа възможност за доставка на тези услуги. С оглед избягване на всякакво съмнение, в случай на отправена заявка от страна на лице, отговарящо на условията за участие в тази промоция, за ползване на обявените по-горе оферти и след направена проверка за техническа възможност за доставяне на услугата, на която се установи невъзможност за доставка на заявената услуга, Операторът може да откаже да сключи договор с абоната като това няма да се тълкува като неизпълнение на негово задължение.

3.2 С оглед избягване на всякакво съмнение, услугата „IP ТЕЛЕВИЗИЯ”, в т.ч и ползването на FUSION – приемници, изисква наличието на интернет свързаност. Участник в промоцията може да ползва както предлаганите от Оператора услуги „ДОСТЪП ДО ИНТЕРНЕТ” (ако такава е налична в района, където се заявява ползването, съобразно условията на т.3.1), така и същата услуга, предлагана от друг доставчик на електронни съобщителни услуги (трето лице). При ползване на услуга от друг доставчик, Операторът не поема отговорност дали услугата достъп до интернет може да осигури получаването на услугата „IP ТЕЛЕВИЗИЯ”, предлагана от Оператора, като е отговорност изцяло на Участника в промоцията да се уверили, че услугата „IP ТЕЛЕВИЗИЯ” може да се достави чрез ползваната от него услуга достъп до интернет на третото лице.

4. Операторът предоставя и монтира следното оборудване:

4.1 За услугата „IP ТЕЛЕВИЗИЯ”: оборудване за IPTV, собственост на Оператора;

4.2 За услугата „ДОСТЪП ДО ИНТЕРНЕТ“: включва оборудване за интернет, собственост на Булсатком.

4.3 Оборудването остава собственост на Оператора и подлежи на връщане при прекратяване на договора съобразно Общите условия на Булсатком, приложим към индивидуалните договори с крайните потребители.

5. Лицата могат да ползват и допълнителните услуги, които предоставя Булсатком по цени, обявени към датата на заявяване на ползването на допълнителната услуга.

6. При сключването на договора участниците **не заплащат** оферта за включване.

7. Лицата, имащи право на участие могат да направят своята заявка за включване във всички офиси на Булсатком на територията на страната, както и на посочените телефони за връзка на интернет страницата на Булсатком [www.bulsat.com](http://www.bulsat.com).

8. За всички останали въпроси, свързани с отношенията между Булсатком и неговите абонати се прилагат разпоредбите на индивидуалните договори, които участниците сключват, Общите условия на индивидуалните договори, сключвани с крайните потребители на електронни съобщителни услуги, предоставяни от Булсатком ЕАД, достъпни във всеки офис и на интернет страницата на Булсатком и съответното българско законодателство.

9. Настоящите Условия са достъпни за Абонатите във всеки офис на Булсатком ЕАД в страната и на интернет страницата на Оператора [www.bulsat.com](http://www.bulsat.com).

С подписа си в индивидуалния договор участникът декларира, че се е съгласява с настоящите Общи условия, валидни за договорите, сключени при промоционалните условия на „КОЛЕДНА ПРОМОЦИЯ 2016 г.”.